Час, чэргі і чытанне. Я не застаў кіламетровыя савецкія чэргі за прадуктамі, бо быў занадта малы, калі развальваўся СССР. Але і ў наш час можна сутыкнуцца з гэтай з’явай у паліклініках, банках, дый у крамах у гадзіну пік. Я не аматар дарэмна губляць свой час у доўгіх чэргах, але калі прыходзіцца, то ў мяне заўжды з сабой ёсць што пачытаць, папяровая ці электронная кніга, у найгоршым разе – мабільнік з інтэрнэтам. Час у чэргах за чытаннем ляціць хутчэй.